
[bookmark: _Hlk75431152]Független tesztek igazolják, hogy a Vredestein Quatrac Pro 2 kategóriavezető teljesítményt nyújt nedves fékezés és havas útviszonyok közötti kezelhetőség terén

· A Quatrac Pro 2 prémium termékünk, rendkívül nagy teljesítményű négyévszakos gumiabroncs a teljes  méretválasztékban „A” besorolást ért el a nedves tapadás terén
· Független tesztek során, a  havas útviszonyok közötti kezelhetőségben – négy vezető négyévszakos versenytárshoz képest – a leggyorsabb köridőket és a legmagasabb vezetői értékelést érte el
· A tesztelést a spanyolországi Applus+ IDIADA-nál és a finnországi UTAC téli tesztközpontjában végezték
· A Quatrac Pro 2 már kapható egész Európában

2026. október 29. - A teljesen új Vredestein Quatrac Pro 2 prémium, ultramagas teljesítményű (UHP) négyévszakos gumiabroncs kategóriájában élen járó tulajdonságait egy sor független, Spanyolországban és Finnországban végzett teszt is megerősítette. A teszt eredményei szerint a gumiabroncs új mércét állított fel a nedves fékezési teljesítmény terén, míg havas pályán a négy vezető négyévszakos versenytársával szemben a leggyorsabb köridőket érte el.

Az új Vredestein gumiabroncs kopásállósága is 8%-kal javult elődjéhez képest, ami hozzájárul a gumiabroncs élettartamának maximalizálásához. A gördülési ellenállást 10%-kal csökkentették a hatótávolság növelése érdekében, ami alátámasztja, hogy a termék kiválóan alkalmas a legújabb generációs elektromos járművekhez.

A Quatrac Pro 2 már széles méretválasztékban  kapható, 17–24 colos kerékátmérőkhöz. Sportos jellegét hangsúlyozva a gumiabroncs akár 355 mm-es  szélességben is kapható lesz, így alkalmas a forgalomban lévő legerősebb személygépkocsik egy részére is.

A leggyorsabb, teljesítményre optimalizált gumiabroncs havon 
A téli tesztelést a finnországi UTAC téli tesztpályán végezték. Az UTAC csapata a Quatrac Pro 2-t és négy prémium kategóriás versenytársát értékelte egy BMW 5-ös sorozatú járműre felszerelt, érzékelőkkel ellátott járműtesztelő rendszer segítségével, amely rögzítette a jármű sebességét és a köridőket. Az összes gumiabroncsot ugyanazon tesztelési eljárásoknak vetették alá a tisztességes összehasonlítás biztosítása érdekében.

A Quatrac Pro 2 a leggyorsabb köridőt érte el a havas útfelületen végzett kezelhetőségi teszt során, kivételes tapadást, egyensúlyt és irányíthatóságot bizonyítva. A független tesztelők úgy jellemezték a gumiabroncsot, hogy „minden körülmények között kiváló reakcióképességet, stabilitást és irányíthatóságot biztosít”.

A havas felületeken való tapadás maximalizálása érdekében a Quatrac Pro 2 vállrészén „3D-s egymásba fonódó” lamellákkal – azaz a futófelületi blokkok apró bevágásaival – rendelkezik. A hagyományos, egyenes vágású lamellákkal ellentétben ezek belső felületei mind vízszintes, mind függőleges síkban cikk-cakk alakúak, hogy korlátozzák a futófelületi blokkok elmozdulását.

A nedves tapadás terén az irányadó mérce
Az Applus+ IDIADA további független teszteket végzett Spanyolországban, amelyek során megvizsgálták a Quatrac Pro 2 száraz és nedves útfelületen való kezelhetőségét, valamint fékezési teljesítményét. A Vredestein gumiabroncs nedves útfelületen jobb teljesítményt nyújtott, mint főbb versenytársai. Az összes gumiabroncsot egy tanúsított aszfaltpályán, meghatározott vízmélység mellett tesztelték a nedves útfelületen való teljesítmény értékelése érdekében.

A Quatrac Pro 2 nedves körülmények között élen járt a mezőnyben, és 7%-os előnyt ért el a nedves fékezés terén a szegmens egyik legrégebbi versenytársához képest. Külön elvégzett tesztek igazolták, hogy a gumiabroncs az egész méretválasztékban „A” besorolást kapott a nedves tapadás tekintetében – ami egyedülálló az UHP négyévszakos szegmensben.

Az időjárástól független teljesítmény elérése érdekében a Quatrac Pro 2 hosszirányú barázdákkal rendelkezik, amelyek maximalizálják a gumiabroncs aquaplaning elleni ellenállóképességét, valamint javítják a fékezési teljesítményt, a tapadást és a vonóerőt nedves útviszonyok között. A Quatrac Pro 2 minden méretváltozatában négy hosszirányú barázda található – ami szintén egyedülálló ebben a kategóriában –, valamint irányított keresztirányú barázdák, amelyek biztosítják a rendkívül hatékony vízelvezetést.

Daniele Lorenzetti, az Apollo Tyres Ltd. technológiai igazgatója így nyilatkozott: „A Vredestein már régóta elismert prémium négyévszakos gumiabroncsairól, és ezek a független tesztek megerősítik ezt a hírnevet. A Quatrac Pro 2 kivételes tapadást és vonóerőt nyújtott más prémium kategóriás versenytársakhoz képest, miközben hatékonyságát és élettartamát is javította elődjéhez képest.”

A Vredestein gumiabroncs-kínálatról további információkért látogasson el a: https://www.vredestein.hu/

[VÉGE]

További információkért forduljon: 
Katie Wheeler
PFPR Communications
Katie.wheeler@PFPR.com

Az Apollo Tyres Ltd.ről
Az Apollo Tyres Ltd. egy nemzetközi gumiabroncs-gyártó és India vezető gumiabroncs-márkája. A vállalatnak több gyártóüzeme van Indiában, valamint egy-egy gyártóüzeme Hollandiában és Magyarországon. A vállalat termékeit két globális márkaneve – az Apollo és a Vredestein – alatt forgalmazza, és termékei több mint 100 országban kaphatók a márkás, kizárólagos és többféle terméket forgalmazó üzletekből álló kiterjedt hálózat révén.

